Hariadi uga nambahake yen reca kang ditemokake iku duwe kaunikan dhewe. Ngenani kaunikan kang ana ing patung iku mau mapan ing bahane. Yen umume reca kang mapan ing candhi ginawe saka watu andhesit. Kahanan sing kaya mangkene ora dumadi ing reca Nandhiswara mau. Reca Nadhiswara iku mau digawe saka watu kapur. Bahan penggawene reca kang saka watu kapur iki mujudake watu khas saka dhaerah Tulungagung sisih kidul. Ndulu kasunyatan sing kaya mangkene bisa dikandhakake kabudayan lan teknologi masyarakat Tulungagung ing jaman biyen wis maju jalaran bisa ngasilake seni kang endah.
